b'\n_START_ARTICLE_\nMetafysik (Aristoteles)\n_START_SECTION_\nTitlens baggrund og betydning\n_START_PARAGRAPH_\nTitlen stammer iflg. en udbredt teori ikke fra Aristoteles, men muligvis fra Andronikos fra Rhodos, der i 1. \xc3\xa5rh. f. Kr. igen fik adgang til Aristoteles v\xc3\xa6rker, efter at de havde lagt 200 \xc3\xa5r i en k\xc3\xa6lder i Skepsis i Mysien. Andronikos, den 11. [skolark]] af Lykeion sorterede skrifterne, og der opstod en kompilation, der egentligt er en slags rodebutik for en gruppe af afhandlinger, der blev tilovers ved nysorteringen af skrifterne og som var vanskelige at indpasse nogen steder; Andronikos satte dem ind efter "Fysikken", og navnet havde derfor kun en biblioteksm\xc3\xa6ssig betydning i starten. Teksterne i "Metafysikken" er til dels meget forskellige og er ikke meget forbundne; til trods giver det mening at have dem i den samme bog, fordi de alle omhandler det samme tema, unders\xc3\xb8gen af det v\xc3\xa6rende som v\xc3\xa6rende. Navnet har dog endt med at navngive en gren af filosofien, nemlig metafysikken. Nyere forskning tyder dog p\xc3\xa5, at navnet allerede var i brug f\xc3\xb8r Andronikos, da dens genstand er det, der er bagved tingene. Denne opfattelse findes allerede hos Alexander fra Aphrodias, en tidlig Aristoteles-kommentator.'